Document ID: 32014D0334

DECIZIA CONSILIULUI
din 19 mai 2014
privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Democratică São Tomé și Principe
(2014/334/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (5),
având în vedere propunerea Comisiei Europene,
întrucât:
(1)
La 23 iulie 2007, Consiliul a aprobat Acordul de parteneriat în sectorul pescuitului dintre Republica Democratică São Tomé și Principe și Comunitatea Europeană (denumit în continuare „acordul de parteneriat”) prin adoptarea Regulamentului (CE) nr. 894/2007 (1).
(2)
Aplicarea ultimului protocol (2) de stabilire a posibilităților de pescuit și a contribuției financiare prevăzute în acordul de parteneriat a expirat la 12 mai 2014.
(3)
Uniunea a negociat cu Republica Democratică São Tomé și Principe un nou protocol, pentru o perioadă de patru ani, prin care se acordă navelor din Uniune posibilități de pescuit în apele asupra cărora Republica Democratică São Tomé și Principe deține suveranitatea sau jurisdicția în materie de pescuit. La finalul negocierilor, un nou protocol a fost parafat la 19 decembrie 2013.
(4)
Pentru a asigura continuitatea activităților de pescuit ale navelor din Uniune, este prevăzută aplicarea cu titlu provizoriu a noului protocol, în așteptarea finalizării procedurilor necesare pentru încheierea sa. Această aplicare cu titlu provizoriu începe de la data semnării sale, dar nu înainte de data expirării ultimului protocol.
(5)
Este oportună semnarea noului protocol,
ADOPTĂ PREZENTA DECIZIE:
Articolul 1
Semnarea în numele Uniunii a Protocolului de stabilire a posibilităților de pescuit și a contribuției financiare prevăzute în Acordul de parteneriat dintre Uniunea Europeană și Republica Democratică São Tomé și Principe (denumit în continuare „protocolul”) se autorizează sub rezerva încheierii protocolului menționat.
Textul protocolului este atașat la prezenta decizie.
Articolul 2
Președintele Consiliului este autorizat să desemneze persoana împuternicită (persoanele împuternicite) să semneze protocolul în numele Uniunii.
Articolul 3
Protocolul se aplică cu titlu provizoriu, în conformitate cu articolul 14 din protocol, de la data semnării sale (3) și cel mai devreme de la 13 mai 2014, în așteptarea finalizării procedurilor necesare încheierii sale.
Articolul 4
Prezenta decizie intră în vigoare la data adoptării.
Adoptată la Bruxelles, 19 mai 2014.

Labels: 18
15
5
6